L'article 125.4 de l'Estatut d'autonomia estableix que correspon a la Generalitat, respectant les normes generals sobre titulacions acadèmiques i professionals i el que disposen els articles 36 i 139 de la Constitució, la competència exclusiva sobre l'exercici de les professions titulades, que inclou, en tot cas, la determinació dels requisits i les condicions d'exercici de les professions titulades, i també dels drets i les obligacions dels professionals titulats i del règim d'incompatibilitats.
L'article 162.3.d) de l'Estatut d'autonomia estableix que correspon a la Generalitat la competència compartida en formació sanitària especialitzada, que inclou l'acreditació i l'avaluació de centres, la planificació de l'oferta de places, la participació en l'elaboració de les convocatòries i la gestió dels programes de formació de les especialitats i les àrees de capacitació específica, i l'expedició de diplomes d'àrees de capacitació específica.
La Llei 15/1990, de 9 de juliol, d'ordenació sanitària de Catalunya, estableix que l'exercici de les tasques del personal sanitari ha d'organitzar-se de forma que s'estimuli el personal en la valoració de l'estat de salut de la població i es disminueixin les necessitats d'atencions reparadores de les malalties.
Alhora, preveu que tota l'estructura assistencial del sistema sanitari de Catalunya pugui ser utilitzada per a la docència pregraduada, postgraduada i continuada dels professionals sanitaris i que, per tal d'aconseguir una adequació més gran en la formació dels recursos humans necessaris per al funcionament del sistema sanitari de Catalunya, el Consell Executiu ha de vetllar per l'actuació coordinada dels seus departaments en la formació dels professionals de la salut pública, per tal que s'integrin en les estructures dels serveis del sistema sanitari de Catalunya.
Més concretament, la Llei 44/2003, de 21 de novembre, d'ordenació de les professions sanitàries, estableix un marc legal i competencial en tot allò que fa referència al desenvolupament i desplegament de les professions sanitàries, preveient un conjunt d'instruments i recursos que facin possible una integració més elevada dels professionals en els serveis sanitaris, tant des del punt de vista preventiu com assistencial, públic i privat, amb la finalitat d'una qualitat més gran en l'atenció sanitària prestada i sota la premissa que tots els professionals sanitaris compleixen amb els nivells de competència necessaris per garantir el dret a la protecció de la salut de la ciutadania.
El Llibre b lanc de les p rofessions s anitàries a Catalunya, editat l'any 2003 per l'aleshores Departament de Sanitat i Seguretat Social, es va configurar com l'instrument estratègic per orientar la presa de decisions relatives al desenvolupament de les professions sanitàries quant a la seva planificació, formació i gestió i, partint d'una anàlisi de la situació vigent, va abordar els problemes relatius a les professions sanitàries per millorar la qualitat i la satisfacció de les necessitats i expectatives dels ciutadans.
Es posa de manifest la conveniència i necessitat de crear una estructura de caràcter permanent que garanteixi el diàleg i la comunicació entre les diferents entitats i els organismes que incideixen en l'àmbit professional de les professions sanitàries.
Alhora resulta cabdal per a l'Administració sanitària disposar d'un òrgan estable d'assessorament i participació que aglutini el conjunt d'interlocutors del sistema sanitari, especialment rellevant davant la tasca de desenvolupament normatiu i d'execució que correspon assumir a aquesta Administració sanitària, i amb l'objectiu d'analitzar les repercussions professionals dels canvis demogràfics, epidemiològics, assistencials i tecnològics en les diferents professions sanitàries.
Pels motius exposats, el Departament de Salut considera convenient dotar-se d'un òrgan de consulta i participació activa que sigui referent en el desenvolupament de les polítiques departamentals, i coresponsable en l'assoliment dels objectius del sistema sanitari públic de Catalunya, en la millora de la qualitat assistencial envers el ciutadà, en els nivells de competència necessaris per tal de garantir el dret a la protecció de la salut i en tots aquells aspectes que es vagin generant en aquest entorn sanitari complex i dinàmic, des d'una perspectiva demogràfica, assistencial, epidemiològica i tecnològica.
D'acord amb el que s'ha exposat, i fent ús de les facultats que em confereixen els articles 12 i 22 de la Llei 13/1989, de 14 de desembre, d'organització, procediment i règim jurídic de l'Administració de la Generalitat de Catalunya, un cop escoltades les corporacions i les entitats interessades i de conformitat amb el que estableix l'article 39.3 en relació amb el 40.1, ambdós de la Llei 13/2008, del 5 de novembre, de la presidència de la Generalitat i del Govern,
Creació del Consell de les P rofessions S anitàries de Catalunya
Es crea el Consell de les Professions Sanitàries de Catalunya (CPSC), que s'integra al departament competent en matèria de salut, com a òrgan permanent d'assessorament, consulta i participació del departament en l'establiment de les polítiques departamentals en matèria professional.
Funcions del Consell de les P rofessions S anitàries de Catalunya
Corresponen al Consell de les Professions Sanitàries de Catalunya les funcions següents:
a) Actuar com a òrgan d'assessorament, consulta i participació del departament competent en matèria de salut en el desenvolupament de les polítiques que afectin els aspectes professionals en l'àmbit de la salut.
b) Fer estudis i propostes al departament competent en matèria de salut sobre el desenvolupament de les polítiques acadèmiques i formatives dels professionals de la salut.
c) Participar en la definició d'un sistema de reconeixement del desenvolupament professional basat en el manteniment i la millora de les competències professionals, l'acreditació i reacreditació periòdica.
d) Aprofundir en els rols professionals en el context d'una atenció sanitària integral, de cooperació multiprofessional i interdisciplinària.
e) Col·laborar amb l'Administració sanitària en l'elaboració d'estudis i propostes en aquells temes que afectin la planificació de les professions sanitàries, les competències professionals i la seva adequació a les necessitats sanitàries des d'una perspectiva demogràfica, de gènere, assistencial, epidemiològica i tecnològica.
f) Donar suport al departament competent en matèria de salut en el procés de revisió, avaluació i actualització del Llibre b lanc de les p rofessions s anitàries a Catalunya.
g) Col·laborar en la promoció i establiment d'un sistema sanitari integrador, col·laboratiu i multidisciplinari de millora de l'eficiència i la qualitat de la pràctica clínica a través de la inclusió de la perspectiva de gènere i de l'impuls dels valors del professionalisme i la responsabilitat professional en la gestió dels recursos sanitaris públics.
h) Promoure el desenvolupament de les diferents professions sanitàries i el lideratge dels seus professionals.
i) Totes aquelles altres funcions que li siguin assignades expressament per la persona titular del departament competent en matèria de salut.
Composició del Consell de les P rofessions S anitàries de Catalunya
3.1 El Consell de les Professions Sanitàries de Catalunya es compon dels membres següents:
a) Un president o presidenta, que és el conseller o consellera del departament competent en matèria de salut, o persona en qui delegui.
b) Un vicepresident primer o una vicepresidenta primera, designat pel conseller o consellera del departament competent en matèria de salut d'entre els vocals en representació d'aquest departament.
c) Un vicepresident segon o una vicepresidenta segona, escollit pels vocals no pertanyents a l'Administració de la Generalitat d'entre ells mateixos.
El secretari o secretària general del departament competent en matèria de salut.
El director o directora del Servei Català de la Salut.
El director o directora general de Planificació i Recerca en Salut del departament competent en matèria de salut.
El secretari o secretària de Salut Pública.
El president o presidenta del Consell de Col·legis de Metges de Catalunya.
El degà o degana del Consell de Col·legis d'Infermeres i Infermers de Catalunya.
El president o presidenta del Consell de Col·legis de Farmacèutics de Catalunya.
El degà o degana del Consell de Col·legis de Veterinaris de Catalunya.
Una persona representant de cadascun dels col·legis oficials de metges de Barcelona, Tarragona, Lleida i Girona.
Una persona en representació de cadascun dels col·legis oficials d'infermeres i infermers de Barcelona, Tarragona, Lleida i Girona.
Una persona en representació de cadascun dels col·legis oficials de farmacèutics de Barcelona, Tarragona, Lleida i Girona.
Una persona en representació del Col·legi Oficial d'Odontòlegs i Estomatòlegs de Catalunya.
Una persona en representació del Col·legi Oficial de Psicòlegs de Catalunya.
Una persona en representació del Col·legi de Biòlegs de Catalunya.
Una persona en representació del Col·legi Oficial de Fisioterapeutes de Catalunya.
Una persona en representació del Col·legi Oficial de Podòlegs de Catalunya.
Una persona en representació del Col·legi Oficial d'Òptics Optometristes i Òptiques Optometristes de Catalunya.
Una persona en representació del Col·legi de Logopedes de Catalunya.
Una persona en representació del Col·legi de Dietistes-Nutricionistes de Catalunya.
Una persona en representació del Col·legi Oficial de Terapeutes Ocupacionals de Catalunya.
Una persona en representació del Col·legi Oficial de Protètics Dentals de Catalunya.
Una persona en representació de l'Associació d'Higienistes i Auxiliars Dentals de Catalunya.
3.2 Actuarà com a secretari o secretària una persona funcionària de la direcció general competent en matèria de planificació i recerca en salut del departament competent en matèria de salut, amb veu i sense vot.
3.3 El Consell de les Professions Sanitàries de Catalunya ha de garantir la representació de totes les professions sanitàries a Catalunya i la seva composició ha d'atendre el principi de representació equilibrada entre homes i dones, amb coneixements específics de salut i gènere d'algunes de les persones membres.
3.4 Les persones membres del Consell són nomenades pel conseller o consellera del departament competent en matèria de salut, per un període de quatre anys renovable, llevat de les persones que exerceixen la representació en virtut del càrrec que ocupen.
Quan alguna de les persones membres no exhaureixi el termini del mandat, qui la substitueixi ocuparà el càrrec pel període restant.
Finalitzat el període de nomenament, els membres del Consell continuaran exercint les funcions que els corresponen fins al nomenament dels nous membres.
3.5 Les entitats, que d'acord amb l'apartat 1 han de designar membres del Consell, han de trametre al departament competent en matèria de salut les propostes de membres per ser nomenats, amb identificació per a cada designació d'un o una membre titular i d'un o una membre suplent.
3.6 Les persones que siguin membres del Consell per raó del càrrec que ocupen poden delegar l'assistència, amb identificació d'un o una membre titular i d'un o una membre suplent.
En tot cas, aquesta designació s'ha de notificar a la secretaria del Consell.
3.7 El Consell de les Professions Sanitàries de Catalunya pot constituir comissions de treball, sota la responsabilitat de la persona vocal que es designi amb aquesta finalitat, per analitzar, debatre i fer propostes dels temes expressament encomanats, amb aportació del coneixement de les societats científiques.
4.1 El Consell de les Professions Sanitàries de Catalunya ha d'aprovar el reglament de funcionament intern, que ha d'ajustar-se a la normativa reguladora dels òrgans col·legiats de la Generalitat de Catalunya.
4.2 Per desenvolupar les seves funcions, aquest Consell rep el suport administratiu, tècnic i logístic del departament competent en matèria de salut amb càrrec als seus recursos.
L'assistència a les sessions del Consell de les Professions Sanitàries de Catalunya no genera dret a percebre dietes ni indemnitzacions als seus membres.
Aquesta Ordre entrarà en vigor als vint dies de la seva publicació al D iari O ficial de la G eneralitat de C atalunya.
Barcelona, 10 de desembre de 2014